|  |  |
| --- | --- |
| Denumirea măsurii | **Investiţii în crearea şi dezvoltarea de activităţi non-agricole** |
| Codul măsurii | **M4 / 6A** |
| Tipul măsurii | **X** **Investiții**  **□** Servicii  **□** Sprijin forfetar |
| **1.Descrierea generală a măsurii , inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL** | |
| 1.1 Justificare. Corelare cu analiza SWOT | |
| La nivelul GAL Sud-Vest Satu Mare sunt înregistrați 524 agenţi economici care contribuie la economia locală a teritoriului, aceștia fiind cei care pot genera noi locuri de muncă și în consecință ridicarea nivelul de trai al populației din teritoriu, de aceea este imperios necesară susținerea dezvoltării, modernizării și diversificării acestora.  77% din persoanele ocupate din GAL Sud-Vest Satu Mare au avut la data Recensământului din 2011 locuri de muncă în patru sectoare de activităţi ale economiei naţionale: 34% în agricultură, 29% în industria prelucrătoare (în speţă industria alimentară), 9% în comerţul cu ridicata şi cu amănuntul şi 5% în construcţii.  Prin această măsură se dorește stimularea firmelor din domeniul agricol pentru diversificarea activității în sfera non agricolă fiind astfel mai sustenabile și mai profitabile.  Corelând numărul de bilete vândute doar de unul din operatorii în domeniul turismului (Ștrandul Tășnad – 250.000 bilete vândute /an) și locurile de muncă din domeniul hoteluri şi restaurante (1,4% din numărul total disponibil la nivelul teritoriului GAL) constatăm o discrepanță, fapt care se poate datora activităților nefiscalizate. Prin această măsură se va încuraja fiscalizarea acestui sector de activitate.  Din analizele de sector (turism) ale operatorului turistic Ștrand Termal Tășnad a reieșit un deficit de oferte de servicii cu caracter turistic. Ștrandul termal participă regulat la târguri turistice, unde turiștii sunt interesați de pachete turistice pe mai multe zile pe care teritoriul nu le poate oferi în prezent din cauza lipsei organizării interne și lipsei serviciilor de agrement compelentare celor oferite de bazinele termale. Această situație este una foarte favorabilă zonei, existând deja cerere pentru activități non-agricole, în special cele de agrement, servicii, cerere care trebuie doar onorată.  Un alt domeniu important în teritoriu este cel al industriei prelucrătoare (29% din populația activă fiind angajată în acest sector), care din lipsa capitalului investițional nu reușește să se dezvolte. | |
| 1.2. Obiectivele de dezvoltare rurală (conform Reg.(UE) 1305/2013, art.4). | |
| iii) Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă | |
| 1.3.Obiectiv(e) specific(e) al(e) măsurii | |
| Stimularea mediului de afaceri al teritoriului, contribuind la diversificarea economiei locale și creșterea nivelului de trai | |
| 1.4. Măsura contribuie la prioritatea/prioritățile prevăzute la art. 5, Reg. (UE) nr. 1305/2013: P6 | |
| P6: Promovarea incluziunii sociale, a reducerii sărăciei și a dezvoltării economice în zonele rurale | |
| 1.5 Măsura corespunde obiectivelor art. 19 din Reg. (UE) nr. 1305/2013 | |
| Articolul 19 – Dezvoltarea exploatațiilor și a întreprinderilor | |
| 1.6. Măsura contribuie la Domeniul de intervenție 6A | |
| 6A) Facilitarea diversificării, a înființării și a dezvoltării de întreprinderi mici, precum și crearea de locuri de muncă | |
| 1.7. Măsura contribuie la obiectivele transversale ale Reg.(UE) 1305/2013 | |
| * Inovare – prin dezvoltarea unor servicii/produse noi la nivel de teritoriu, prin adoptarea unor tehnici şi metode noi şi unor tehnologii inovatoare * Mediu și climă – sprijinul acordat pentru producţia şi utilizarea surselor regenerabile de energie, în special pentru utilizarea biomasei în cadrul prezentei măsuri contribuie la reducerea efectelor schimbărilor climatice. Activităţile de agroturism sprijinite vor viza practicarea unui turism responsabil care să evite degradarea zonelor naturale sensibile | |
| 1.8 Complementaritatea cu alte măsuri din SDL | |
| **M1/2A** Soluţii inovative pentru o agricultură/ industrie alimentară competitivă în teritoriul GAL | |
| 1.9 Sinergia cu alte măsuri din SDL | |
| **M3/6A** Înfiinţarea de activităţi non-agricole în teritoriu  **M5/6B** Dezvoltarea serviciilor destinate populaţiei şi îmbunătăţirea condiţiilor de trai  **M6/6B** Ocrotirea moştenirii rurale  **M7/6B** Înfiinţarea de centre multifuncţionale socio-medicale | |
| **2. Valoarea adăugată a măsurii** | |
| - Se încurajează crearea de noi locuri de muncă pentru a menține populația activă pe raza teritoriului  - Se stimulează spiritul antreprenorial, prin acordarea șansei de diversificare a unor noi servicii în domenii non – agricole, în principal domeniul turismului, care a fost indentificat ca un domeniu cu potențial, dar neexploatat încă la potențialul maxim în teritoriu   * Asigurarea viabilităţii economice a micro-întreprinderilor în contextul creşterii competitivităţii economice a acestora * Încurajarea fiscalizării și creșterii numărului de persoane care contribuie la sistemele de asigurări de sănătate și asigurări sociale * Creșterea coeziunii la nivelul GAL, concretizată prin relații comerciale și transfer de inovație * Creşterea veniturilor în cadrul bugetelor locale din GAL | |
| **3. Trimiteri la alte acte legislative** | |
| - Legislaţia naţională cu incidenţă în domeniile activităţilor neagricole prevăzută în Ghidul Solicitantului pentru participarea la selecţia strategiilor de dezvoltare locală și PNDR  - Reg. (UE) 1303/2013, Reg. (UE) 1305/2013, Recomandarea 2003/361/CE, Reg. (UE) nr. 1407/2013, Comunicarea Comisiei nr. 2008/C155/02, Comunicarea Comisiei nr. 2008/C14/02  - Ordonanță de urgență nr. 44/2008, Ordonanță de urgență nr 142/2008 | |
| **4. Beneficiari direcţi/indirecţi (grup ţintă)** | |
| 4.1. Beneficiari direcţi | |
| * Micro-întreprinderi și întreprinderi mici existente și nou înființate care au sediul social şi punctul/punctele de lucru pe raza teritoriului GAL * Fermieri sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în teritoriul GAL-ului în cadrul întreprinderii deja existente încadrabile în microîntreprinderi și întreprinderi mici, cu excepția persoanelor fizice neautorizate (**sunt beneficiari direcți la măsura M1/2A)** | |
| 4.2. Beneficiarii indirecţi (grup țintă) | |
| - Populația la nivel de teritoriu  - Persoanele din categoria populaţiei active aflate în căutarea unui loc de muncă | |
| **5. Tip de sprijin (conform art.67 din Reg. (UE) nr.1303/2013)** | |
| * Plăţi în avans, cu condiţia constituirii unei garanţii echivalente corespunzătoare procentului de 100% din valoarea avansului, în conformitate cu art. 45 (4) şi art.63 ale Reg.(UE) nr. 1305/2013 * Rambursarea costurilor eligibile suportate și plătite efectiv | |
| **6.Tipuri de acţiuni eligibile şi neeligibile** | |
| **6.1. Tipuri de acţiuni eligibile** | |
| Sunt eligibile toate tipurile de operațiuni care sunt în concordanță cu regulile generale din Regulamentele Europene.  Acțiuni eligibile:  ‐ construcţia, extinderea şi/sau modernizarea şi dotarea clădirilor  ‐ achiziţionarea şi costurile de instalare, inclusiv în leasing de utilaje, instalaţii şi echipamente noi  ‐ investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci.  În detaliu:  Investiții pentru producerea produselor non-agricole, cum ar fi:   * fabricarea produselor textile, îmbrăcăminte, articole de marochinărie, articole de hârtie și carton; * fabricarea produselor chimice, farmaceutice; * activități de prelucrare a produselor lemnoase; * industrie metalurgică, fabricare construcții metalice, mașini, utilaje și echipamente; * fabricare produse electrice, electronice, * producerea de produse electrice, electronice, și metalice, mașini, utilaje și echipamente, producția de carton etc;   Investiții pentru activități meșteșugărești, cum ar fi:   * activități de artizanat și alte activități tradiționale non-agricole (olărit, brodat, prelucrarea manuală a fierului, lânii, lemnului, pielii etc.)   Investiții legate de furnizarea de servicii, cum ar fi:   * servicii medicale şi sanitar-veterinare; * activităţi de întreţinere corporală * servicii de reparații mașini, unelte, obiecte casnice; * servicii de consultanță, contabilitate, juridice, audit; * activități de servicii în tehnologia informației și servicii informatice; * servicii tehnice, administrative, etc;   Investiții pentru infrastructură în unităţile de primire turistică de tip agro-turistic, proiecte de activități de agrement;  Investiții pentru producția de combustibil din biomasă (ex.: fabricare de peleți și brichete) în vederea comercializării.  Toate acţiunile eligibile vor fi evidenţiate într-o listă a codurilor CAEN eligibile pentru finanţare în cadrul acestei măsuri şi care se va constitui ca şi anexă la Ghidul Solicitantului. | |
| **6.2. Tipuri de acţiuni neeligibile** | |
| Acțiuni neeligibile:   * Achiziționare de bunuri și echipamente ,,second-hand,, * Activități cu caracter agricol * Procesarea și comercializarea produselor prevăzute în Anexa 1 din Tratatul de Instituire a Comunităţii Europene; * Producția de electricitate din biomasă ca și activitate economică | |
| **7. Condiţii de eligibilitate** | |
| - Solicitantul trebuie să se încadreze în categoria beneficiarilor eligibili.  - Obiectivul trebuie să se încadreze în cel puțin unul dintre tipurile de activități sprijinite.  - Sediul social și punctul/punctele de lucru trebuie să fie situate în teritoriul GAL iar activitatea va fi desfășurată în teritoriul GAL.  - Întreprinderea nu trebuie să fie în dificultate în conformitate cu liniile directoare privind ajutorul de stat pentru salvarea şi restructurarea întreprinderilor în dificultate;  - Investiția va demonstra o evaluare a impactului preconizat asupra mediului și dacă aceasta poate avea efecte negative asupra mediului, în conformitate cu legislația în vigoare.  - Solicitantul trebuie să demonstreze capacitatea de a asigura cofinanţarea și viabilitatea economică a investiţiei | |
| **8. Criterii de selecție** | |
| - Principiul diversificării activității agricole a fermelor existente către activități neagricole. Proiecte care sunt inițiate de o întreprindere existentă, care a desfășurat în principal activitate în domeniul agricol și intenționează să-și diversifice în sectorul non-agricol  - Femei/Tineri întreprinzători (până la 40 de ani) care înfiinţează prima oară o afacere  - Proiecte inovative (Nu mai există o astfel de investiţie în UAT-ul în care urmează a se implementa proiectul)  - Proiecte care prevăd activităţi agroturistice și activități recreaționale  - Proiecte care includ acţiuni de protecţia mediului şi de folosire a resurselor regenerabile vor avea prioritate  - Proiecte care prevăd investiţii de promovare a specificului local, tradițional  - Proiecte care prevăd înfiinţarea de noi locuri de muncă  -În cazul activităților de producție vor avea prioritate cele care valorifică materia primă locală din GAL  - Proiectecare prevăd resurse umane calificate în domeniul de activitate prin studii superioare  Criteriile de selecţie vor fi detaliate suplimentar în Ghidul Solicitantului aferent acestei măsuri şi vor avea în vedere prevederile articolului 49 al Reg. (UE) nr. 1305/2013, urmărind să asigure tratamentul egal al solicintanţilor, o mai bună utilizare a resurselor financiare şi direcţionarea acestora în conformitate cu priorităţile Uniunii în materie de dezvoltare rurală. | |
| **9. Sume aplicabile și rata sprijinului** | |
| Sprijin public nerambursabil va respecta prevederile Reg. 1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.  Cuantumul sprijinului nerambursabil este de max. 200.000 de euro/proiect  Rata sprijinului este de 70%  Rata sprijinului se poate majora până la 90% în următoarele cazuri:   * Pentru solicitanți care desfășoară activități de producție, servicii medicale, sanitar-veterinare și agroturism * Pentru fermierii care își diversifică activitatea de bază agricolă prin dezvoltarea unor activități neagricole   Dacă solicitantul este în unul dintre cazurile descrise mai sus, sprijinul se majorează direct la 90%. | |
| **10. Indicatori de monitorizare** | |
| **Indicator de monitorizare**  - Număr de locuri de muncă nou create - 2  - Număr operațiuni (proiecte) sprijinite - 3  - Cheltuieli publice totale (175.000 euro componenta A + 7,44% x componenta B euro) | |